ચેન્નાઇના મહાબલ્લીપુરમ ખાતે ગત તા. 22 થી 26 ઓગસ્ટ દરમિયાન યોગ વર્લ્ડ ચેમ્પિયનશિપ સાથે ઇન્ડો ચાઇના યોગા ફેસ્ટીવલ, યોગ વર્લ્ડ ફેસ્ટીવલ, વર્લ્ડ યોગ કોન્ફરન્સ અને ગીનીઝ વર્લ્ડ રેકોર્ડ-2018 યોજાઇ હતી. જેમાં ગુજરાત રાજયમાંથી 9 મળી દેશભરમાંથી કુલ 412 સ્પર્ધકોએ ભાગ લીધો હતો. જે પૈકી ભાવેણાની જાનવી જીજ્ઞેશભાઇ મહેતાએ દ્વિતીય ક્રમાંક પ્રાપ્ત કરીને સિલ્વર મેડલ મેળવીને ગુજરાત રાજયનું તેમજ ભાવનગરનું ગૌરવ વધાર્યુ છે. અત્રે એ ઉલ્લેખનીય છે કે, આ સ્પર્ધામાં વિદેશના 124 જેટલા મહેમાનો પણ ઉપસ્થિત રહ્યા હતા અને કુલ 1330 જેટલા ખેલાડીઓએ એક સાથે સેતુબંધાસન સતત 3 મીનીટ કરીને ગીનીઝ બુકમાં સ્થાન મેળવ્યુ હતુ. યોગ એન્ડ કલ્ચરલ એસોસીએશનની ખેલાડી જાનવી આ અગાઉ પણ ભારત માટે અનેક ગોલ્ડ મેડલ્સ મેળવી ચૂકી છે.